dlf
63% దిగజారిన డిఎల్‌ఎఫ్‌ అమ్మకాలు
న్యూఢిల్లీ,మే 30: రియాల్టీరంగ మేజర్‌సంస్థ డిఎల్‌ ఎఫ్‌ నికర అమ్మకాలు 63శాతం దిగజారి 1160 కోట్లకు తగ్గాయి. ఈ ఆర్థికసంవత్సరంలో డిమాండ్‌ తగ్గడంతో స్థిరాస్తిమార్కెట్‌ పరంగా డిఎల్‌ఎఫ్‌ వృద్ధి ని సాధించలేకపోయింది. మార్కెట్లలో నెలకొన్న అనిశ్చితపరిస్థితులే కారణమని స్పష్టం అవుతోంది. జులైనుంచి జిఎస్‌టి అమలుకు రావడం, కొత్తగా రెరా చట్టం అమలుకురావడం వంటిఅంశాలు కొంత రియాల్టీసంస్థలకు ప్రతికూలత తెచ్చాయి. డిఎల్‌ఎఫ్‌ అంచనాలప్రకారం వచ్చే నాలుగైదు త్రైమాసికాల్లో సాధారణ పరిస్థితికి వస్తుందని చెపుతోంది. స్థూలం గా బుకింగ్స్‌ 2100 కోట్లుగా ఉన్నాయి. రద్దుచేసు కోవడం లేదాఅప్‌గ్రేడేషన్‌ వంటివి 940 కోట్లుగా ఉంటే నికరంగా బుకింగ్స్‌ 1160 కోట్లుగా మాత్రమే ఉన్నట్లు తేలింది. నికర అమ్మకాలు 3150 కోట్లుగా ఈ రంగంలో ఉన్నాయని డిఎల్‌ఎఫ్‌ వెల్లడించింది. కంపెనీ గత ఏడాది 14.5 మిలియన్‌ల చదరపు అడుగుల స్థలంలో ప్రాజెక్టులు పూర్తిచేసింది. పెద్ద నోట్లు రద్దుతో వినియోగదారుల సెంటిమెంట్‌ కొంత దెబ్బతిన్నదని ప్రాథమిక మార్కెట్లలో ఇకపై పెరిగే అవకాశం ఉందని, అలాగే సెకండరీరీసేల్‌ మార్కెట్ల లో కూడా వృద్ధి కనిపిస్తుందని అన్నారు.
నాలుగు నుంచి ఆరు త్రైమాసికాలకు సాధారణపరిస్థితి రావ చ్చని కంపెనీ చెపుతోంది. డిఎల్‌ఎప్‌ అంచనాల ప్రకారం రియాల్టీరంగం రానున్న కాలంలో సరఫరా పెరిగి తక్కువ డిమాండ్‌తో సతమతం అయ్యే ప్రమాదం లేకపోలేదని అంచనా వేసింది. రెరా అమలు వల్ల దీర్ఘకాలంలో ప్రభావంచూపిస్తుందని, స్వల్పకాలంలో కొంత నష్టమేనని అంచనావేసింది. అలాగే జిఎస్‌టి పన్ను అమలు కూడా కొంత దీర్ఘ కాలంలో సానుకూలత ఉంటుందని, అయితే అమలులో కొన్ని సవాళ్లు తప్పవని డిఎల్‌ఎఫ్‌ ప్రక టించింది.
ముందు ప్రాజెక్టులను పూర్తిచేయడంపై దృష్టిపెట్టామని, డిమాండ్‌ పెరిగిన వెంటనే విక్ర యాలపై దృష్టిసారిస్తామని చెపుతోంది. అమ్మకాల వాయిదా వల్ల రాబడులు వచ్చే రెండు, మూడు త్రైమాసికాల్లోదెబ్బతింటాయి.మూలధన వ్యయం పెరుగుతుందని అంచనా. దీనివల్ల సంస్థకు ఉన్న రుణభారం మరికొంత పెరుగుతుందని అంచనా వేసింది.కంపెనీ నికరరుణం సుమారుగా జనవరి -మార్చి త్రైమాసికంలో 700 కోట్లు పెరిగి 25,096కోట్లకుచేరింది. గతవారంలో డిఎల్‌ఎఫ్‌ నికరలాభం 135.63 కోట్లుగా ప్రకటించింది. అంతకుముందు ఏడాది ఇదేకాలంలో 2511.37 కోట్లు నష్టంగా ప్రకటించిన సంగతి తెలిసిందే. పూర్తి ఆర్థిక సంవత్సరానికిగాను నికరలాభం 694.17 కోట్లకు చేరింది. అంతకు ముందు ఏడాది 331.95 కోట్లు ఆర్జించింది. మొత్తం రాబడులు కూడా 16శాతం తగ్గి 8940.51కోట్లకు చేరాయి. అదే గత ఏడాది 10,597.04 కోట్లుగా ఉన్నాయి.